cometadata/datacite-titles-descriptions-related-identifiers huggingface dataset:
DOI: 10.14457/rmutk.the.2017.8
title: กระบวนการตัดสินใจซื้อกล้องวงจรปิดของผู้บริโภคในเขต กรุงเทพมหานคร

description: การวิจัยครั้งนี้ เป็นการวิจัยเชิงปริมาณ มีวัตถุประสงค์เพื่อศึกษากระบวนการการตัดสินใจซื้อกล้องวงจรปิดของผู้บริโภคในเขตกรุงเทพมหานคร ประกอบด้วยความต้องการซื้อกล้องวงจรปิด แหล่งข้อมูลที่ผู้บริโภคใช้ในการเสาะหาข้อมูล เกณฑ์ที่ใช้ในการตัดสินใจซื้อกล้องวงจรปิดและรูปแบบในการประเมินทางเลือกของผู้บริโภคที่ใช้ในการตัดสินใจซื้อกล้องวงจรปิดของผู้บริโภคในเขตกรุงเทพมหานคร โดยใช้แบบสอบถามเป็นเครื่องมือในการเก็บรวบรวมจากกลุ่มตัวอย่างจำนวน 400 คน โดยมีการสุ่มตัวอย่างแบบโควต้า โดยใช้สัดส่วนการเก็บข้อมูลจากจำนวนของแต่ละเขต สถิติที่ใช้ได้แก่ ร้อยละ ค่าเฉลี่ยส่วนเบี่ยงเบนมาตรฐาน และการวิเคราะห์ความแปรปรวน ที่ระดับความเชื่อมั่นร้อยละ 95 ผลการศึกษาพบว่า กลุ่มตัวอย่าง 364 คนมีความต้องการซื้อกล้องวงจรปิดคิดเป็นร้อยละ 91 ของผู้ตอบแบบสอบถามทั้งหมด ต้องการติดตั้งกล้องวงจรปิดเพื่อใช้เป็นหลักฐานในกรณีที่มีการโจรกรรม แหล่งข้อมูลที่ใช้ในการซื้อกล้องวงจรปิดส่วนใหญ่มาจากการสอบถามผู้ที่เคยติดตั้งกล้องวงจรปิดมากที่สุด ราคา เป็นเกณฑ์ที่ใช้ในการตัดสินใจซื้อกล้องวงจรปิดมากที่สุด รองลงมาคือ คุณภาพและ ความคมชัดของกล้อง และผู้บริโภคใช้การเปรียบเทียบราคากับตราสินค้าเป็นเกณฑ์ในการตัดสินใจซื้อมากที่สุด ผลการวิเคราะห์ความแปรปรวน ที่ระดับความเชื่อมั่นร้อยละ 95 พบว่า ปัจจัยด้านลักษณะที่พักมีผลต่อราคาของกล้องวงจรปิด อย่างมีค่านัยสำคัญทางสถิติ อายุและการศึกษามีผลกิจกรรมการส่งเสริมทางการตลาดอย่างมีค่านัยสำคัญทางสถิติ 0. 05
DOI: 10.14457/rmutk.the.2018.9
title: การยอมรับเทคโนโลยี ความไว้วางใจ และการตลาดผ่านสังคมออนไลน์ ที่มีผลต่อความตั้งใจซื้อสินค้าผ่านช่องทางเฟซบุ๊ก ไลฟ์ (Facebook LIVE) ของกลุ่มผู้บริโภค Generations X, Y, Z

description: งานวิจัยนี้มีวัตถุประสงค์เพื่อศึกษาการยอมรับเทคโนโลยี ความไว้วางใจและการตลาดผ่านสังคมออนไลน์ที่มีอิทธิพลต่อความตั้งใจซื้อสินค้าผ่านช่องทาง เฟซบุ๊ก ไลฟ์ (Facebook LIVE) ของกลุ่มผู้บริโภค Generations X, Y, Z โดยใช้แบบสอบถามที่ผ่านการตรวจสอบความเที่ยงเชิงเนื้อหาเป็นเครื่องมือในการเก็บรวบรวมข้อมูลกลุ่มตัวอย่างในการศึกษาคือผู้บริโภคออนไลน์ อายุตั้งแต่ 18-52 ปี จำนวน 424 คน การวิเคราะห์ข้อมูลใช้วิธีวิเคราะห์องค์ประกอบเชิงยืนยันและการตรวจสอบความสอดคล้องของแบบจำลองความตั้งใจซื้อสินค้าผ่านช่องทางเฟซบุ๊ก ไลฟ์ (Facebook LIVE) ด้วยการวิเคราะห์เส้นทาง ผลการวิจัยพบว่า ด้านการรับรู้ถึงประโยชน์ และด้านความง่ายในการใช้งานมีความสัมพันธ์กับทัศนคติที่มีต่อการใช้ โดยมีประสิทธิภาพในการทำนาย เท่ากับ 0.536 ความตั้งใจซื้อสินค้าผ่านช่องทาง เฟซบุ๊ก ไลฟ์ (Facebook LIVE) ของกลุ่มผู้บริโภค Generations X, Y, Z ได้รับอิทธิพลทางตรงจากความไว้วางใจ การตลาดสังคมออนไลน์ด้านการตลาดปากต่อปาก ด้านความบันเทิง และด้านความเฉพาะเจาะจง โดยมีค่าสัมประสิทธิ์อิทธิพล เท่ากับ 0.510, 0.140, 0.125 และ 0.062 ตามลำดับ ในขณะที่การยอมรับเทคโนโลยีประกอบด้วย ด้านความง่ายในการใช้งาน และด้านการรับรู้ถึงประโยชน์ มีอิทธิพลทางอ้อมผ่านทัศนคติที่มีต่อการใช้ส่งผลต่อความตั้งใจซื้อสินค้า โดยมีค่าสัมประสิทธิ์อิทธิพล 0.065, 0.039 และ 0.123 ตามลำดับ มีประสิทธิภาพในการทำนาย เท่ากับ 0.732 จากผลการวิจัยสะท้อนให้ผู้ประกอบการธุรกิจออนไลน์ต้องสร้างความซื่อสัตย์ ความเชื่อมั่น การสื่อสารที่ชัดเจน การเอาใจใส่ และหลีกเลี่ยงความเสี่ยงที่จะก่อให้ลูกค้าเกิดความไม่พึงพอใจ เพื่อสร้างความสัมพันธ์เชิงบวกกับลูกค้าให้เกิดความไว้วางใจ
DOI: 10.14457/rmutk.the.2018.10
title: การรับรู้ความเสี่ยงและแรงจูงใจของผู้บริโภคต่อการซื้อผลิตภัณฑ์อาหารเสริมทางอินเทอร์เน็ต

description: การวิจัยครั้งนี้มีวัตถุประสงค์ เพื่อศึกษาการรับรู้ความเสี่ยง แรงจูงใจต่อการซื้อผลิตภัณฑ์อาหารเสริมทางอินเทอร์เน็ตและศึกษาความสัมพันธ์ระหว่างการรับรู้ความเสี่ยงกับแรงจูงใจ โดยใช้ตัวอย่างจำนวน 500 คน จากการเก็บแบบสอบถามผ่านทางออนไลน์ สถิติเชิงพรรณนาที่ใช้ใน การวิเคราะห์ข้อมูล คือ ค่าความถี่ ค่าร้อยละ ค่าเฉลี่ย ค่าเบี่ยงเบนมาตรฐาน สถิติเชิงอนุมานในการเปรียบเทียบความแตกต่าง คือ สถิติ T-Test และ F-Test และ Pearson correlation ผลจากวิจัยพบว่า ผู้ตอบแบบสอบถามส่วนใหญ่เป็นเพศหญิง จำนวน 368 คน คิดเป็นร้อยละ 73.60 อายุระหว่าง 18 – 30 ปี จำนวน 217 คน คิดเป็นร้อยละ 43.40 มีระดับการศึกษาปริญญาตรี จำนวน 327 คน คิดเป็นร้อยละ 65.40 อาชีพพนักงานบริษัท จำนวน 232 คน คิดเป็นร้อยละ 46.40 มีรายได้เฉลี่ยต่อเดือน 20,001 – 30,000 บาท จำนวน 150 คน คิดเป็นร้อยละ 30.00 และเป็นผู้ที่เคยซื้อผลิตภัณฑ์เสริมอาหารทางอินเทอร์เน็ต จำนวน 400 คน คิดเป็นร้อยละ 80.00 ผลการวิจัยการรับรู้ความเสี่ยง พบว่า ความเสี่ยงด้านหน้าที่ของสินค้า ผู้บริโภคมีการรับรู้ที่แตกต่างกันเมื่อมีอายุ การศึกษา อาชีพ และรายได้ที่แตกต่างกัน ในส่วนของความเสี่ยงด้านความปลอดภัย ผู้บริโภคมีการรับรู้ที่แตกต่างกันเมื่อมีอายุ การศึกษา อาชีพ และรายได้ที่แตกต่างกัน ในส่วนของความเสี่ยงด้านความคุ้มค่า ผู้บริโภคมีการรับรู้ที่แตกต่างกันเมื่อมีอายุ การศึกษา อาชีพ และรายได้ที่แตกต่างกัน และในส่วนของความเสี่ยงด้านสังคม ผู้บริโภคมีการรับรู้ที่แตกต่างกันเมื่อมีเพศ อายุ การศึกษา และอาชีพที่แตกต่างกัน นอกจากนี้ผลการวิจัยแรงจูงใจ พบว่า ด้านผลิตภัณฑ์ ผู้บริโภคมีแรงจูงใจที่แตกต่างกันเมื่ออายุ อาชีพและรายได้ที่แตกต่างกัน ในส่วนของด้านราคา ผู้บริโภคมีแรงจูงใจที่แตกต่างกันเมื่อเพศ อายุ การศึกษาและอาชีพที่แตกต่างกัน ส่วนด้านช่องทางการจัดจำหน่าย ผู้บริโภคมีแรงจูงใจที่แตกต่างกันเมื่ออายุ การศึกษา อาชีพและรายได้ที่แตกต่างกัน และส่วนด้านการส่งเสริมการตลาด ผู้บริโภคมีแรงจูงใจที่แตกต่างกันเมื่อเพศ อายุ อาชีพและรายได้ที่แตกต่างกัน ในส่วนของการเปรียบเทียบความสัมพันธ์ความเสี่ยงด้านหน้าที่ของสินค้า ด้านความปลอดภัย และด้านความคุ้มค่า มีความสัมพันธ์กับแรงจูงใจด้าน ราคาและช่องทางการจัดจำหน่ายสินค้า โดยทั้ง 3 ด้านนี้ไม่มีความสัมพันธ์กับแรงจูงใจด้านผลิตภัณฑ์และการส่งเสริมการตลาด ส่วนความเสี่ยงด้านสังคม พบว่า มีความสัมพันธ์กับแรงจูงใจทั้ง 4 ด้าน
DOI: 10.14457/rmutk.the.2018.11
title: การรับรู้บุคลิกภาพและภาพลักษณ์ตราสินค้ารองเท้าฟุตบอลจากนักกีฬาฟุตบอลสมัครเล่นในกรุงเทพมหานคร

description: การวิจัยครั้งนี้มีวัตถุประสงค์ เพื่อเปรียบเทียบการรับรู้บุคลิกภาพและภาพลักษณ์รองเท้าฟุตบอลจากนักกีฬาฟุตบอลสมัครเล่นในกรุงเทพมหานคร โดยตัวอย่างที่ใช้ในการวิจัย คือ นักกีฬาฟุตบอลสมัครเล่นในกรุงเทพมหานคร จำนวน 401 คน โดยใช้แบบสอบถามเป็นเครื่องมือใน การเก็บรวบรวมข้อมูล สถิติเชิงพรรณนาที่ใช้ในการวิเคราะห์ข้อมูลทั่วไป คือ ความถี่ ร้อยละ ค่าเฉลี่ย และส่วนเบี่ยงเบนมาตรฐาน สถิติเชิงอนุมาณที่ใช้เพื่อทดสอบสมมติฐานคือ F-Test ผลการวิจัยพบว่า นักกีฬาฟุตบอลสมัครเล่นที่ตอบแบบสอบถามส่วนใหญ่ มีอายุ 21 – 25 ปี มีระดับการศึกษาปริญญาตรี สถานภาพโสด อาชีพพนักงานบริษัทเอกชน มีรายได้ตั้งแต่ 20,001 -30,000 บาท ส่วนใหญ่มีตำแหน่งการเล่นเป็นกองหลัง แบรนด์ที่นักกีฬาฟุตบอลสมัครเล่นเลือกซื้อมากที่สุดคือ รองเท้าฟุตบอล Adidas และมีแบรนด์รองเท้าที่ใช้บ่อยที่เป็นรองเท้าฟุตบอล Nike ผลการวิจัยการรับรู้ทางด้านบุคลิกภาพตราสินค้าพบว่า นักกีฬาฟุตบอลสมัครเล่นในกรุงเทพมหานครที่ใช้รองเท้าฟุตบอลแบรนด์ Nike Adidas Puma Mizuno และ Pan มีการรับรู้บุคลิกภาพตราสินค้าที่แตกต่างในทุกด้านคือ ด้านความจริงใจ (Sincerity) ด้านความตื่นเต้น (Excitement) ด้านความสามารถ (Competence) ด้านความแข็งแรง (Ruggedness) ด้านความดึงดูดใจ (Attractiveness) ด้านนวัตกรรม (Innovation) ด้านความเคลื่อนไหว (Activity) และด้านความโก้หรู (Sophistication) เมื่อแยกวิเคราะห์ผู้ใช้แต่ละแบรนด์ พบว่า ผู้ใช้แบรนด์ Nike มีการรับรู้บุคลิกภาพตราสินค้าด้านความดึงดูดใจ (Attractiveness) มากที่สุด และด้านความแข็งแรง (Ruggedness) น้อยที่สุด ผู้ใช้แบรนด์ Adidas มีการรับรู้บุคลิกภาพตราสินค้าด้านความดึงดูดใจ (Attractiveness) มากที่สุด และด้านความแข็งแรง (Ruggedness) น้อยที่สุด ผู้ใช้แบรนด์ Puma มีการรับรู้บุคลิกภาพตราสินค้าด้านความเคลื่อนไหว (Activity) มากที่สุด และด้านแความข็งแรง (Ruggedness) น้อยที่สุด ผู้ใช้แบรนด์ Mizuno มีการรับรู้บุคลิกภาพตราสินค้าด้านความสามารถ (Competence) มากที่สุด และด้านความแข็งแรง (Ruggedness) น้อยที่สุด และผู้ใช้แบรนด์ Pan มีการรับรู้บุคลิกภาพตราสินค้าด้านความเคลื่อนไหว (Activity) มากที่สุด และด้านความแข็งแรง (Ruggedness) น้อยที่สุด นอกจากนี้ ผลการวิจัยทางด้านการรับรู้ภาพลักษณ์ตราสินค้า นักกีฬาฟุตบอลสมัครเล่นในกรุงเทพมหานครที่ใช้รองเท้าฟุตบอลแบรนด์ Nike Adidas Puma Mizuno และ Pan มีการรับรู้ภาพลักษณ์ตราสินค้าที่แตกต่างกันด้านคุณสมบัติ (Attributes) และด้านคุณประโยชน์ (Benefits) ยกเว้นด้านคุณค่า (Value) ที่มีการรับรู้ภาพลักษณ์ไม่แตกต่างกัน เมื่อแยกวิเคราะห์ผู้ใช้แต่ละแบรนด์ พบว่า ผู้ใช้แบรนด์ Nike มีการรับรู้ภาพลักษณ์ตราสินค้าด้านคุณสมบัติ (Attributes) มากที่สุด และด้านคุณประโยชน์ (Benefits) น้อยที่สุด ผู้ใช้แบรนด์ Adidas มีการรับรู้ภาพลักษณ์ตราสินค้าด้านคุณสมบัติ (Attributes) มากที่สุด และด้านคุณประโยชน์ (Benefits) น้อยที่สุด ผู้ใช้แบรนด์ Puma มีการรับรู้ภาพลักษณ์ตราสินค้าด้านคุณสมบัติ (Attributes) มากที่สุด และด้านคุณประโยชน์ (Benefits) น้อยที่สุด ผู้ใช้แบรนด์ Mizuno มีการรับรู้ภาพลักษณ์ตราสินค้าด้านคุณสมบัติ (Attributes) มากที่สุด และด้านคุณประโยชน์ (Benefits) น้อยที่สุด และผู้ใช้แบรนด์ Pan มีการรับรู้ภาพลักษณ์ตราสินค้าด้านคุณค่า (Value) มากที่สุด และด้านคุณประโยชน์ (Benefits) น้อยที่สุด
DOI: 10.14457/rmutk.the.2017.9
title: การวัดความพึงพอใจของผู้ใช้บริการศูนย์ยื่นวีซ่าประเทศอิตาลี ด้วย ตัวแบบคุณภาพการบริการ

description: การวิจัยครั้งนี้เป็นการวิจัยเชิงปริมาณที่มีมีวัตถุประสงค์เพื่อศึกษาถึงคุณภาพการบริการความคาดหวัง และความพึงพอใจในการใช้บริการศูนย์ยื่นวีซ่าประเทศอิตาลี ของผู้ใช้บริการ และเพื่อเปรียญเทียบความคาดหวังที่มีต่อการบริการกับคุณภาพการให้บริการศึกษาความสัมพันธ์ระหว่างความคาดหวังในการใช้บริการ กับความพึงพอใจในการใช้บริการศูนย์วีซ่าประเทศอิตาลีของผู้ใช้บริการ โดยใช้ตัวแปร จากตัวแบบ คุณภาพการบริการได้แก่ การเป็นรูปธรรมของการบริการ (Tangibles) ความน่าเชื่อถือ (Reliability) การตอบสนองต่อลูกค้า (Responsiveness) สมรรถภาพในการให้บริการ (Competence) อัธยาศัยไมตรี (Courtesy) ความน่าเชื่อถือ (Credibility) ความปลอดภัย (Security) การเข้าถึงบริการ (Access) การติดต่อสื่อสาร (Communication) ความเข้าใจลูกค้า (Understanding) ในการศึกษาครั้งนี้ ใช้แบบสอบถามเก็บข้อมูลจาก 412 คน โดยมีการสุมตัวอย่างแบบโควตา (Quanta Sampling) โดยเป็นการเก็บข้อมูลที่ สีลมคอมเพล็คชั้น 15 สถิติที่ใช้ในการวิเคราะห์ข้อมูล ได้แก่ การหาค่าความถี่ การหาค่าเฉลี่ย การหาค่าส่วนเบี่ยงเบน มาตรฐาน Pair T-Test และ Multiple Linear Regressions ผลการทดสอบสมมติฐานการวิเคราะห์การถดถอยพหุคูณพบว่า ตัวแปรอิสระ ที่มีความสัมพันธ์ในเชิงบวกต่อ ความพึงพอใจในงานบริการของศูนย์ยื่นวีซ่าอิตาลี ได้แก่ การเป็นรูปธรรมของการบริการ(x1) ความน่าเชื่อถือ(x2)การตอบสนองต่อลูกค้า(x3) สมรรถภาพในการให้บริการ(x4) อัธยาศัยไมตรี(x5) ความน่าเชื่อถือ(x6) ความปลอดภัย(x7) การเข้าถึงบริการ(x8) การติดต่อสื่อสาร(x9) ความเข้าใจลูกค้า(x10) โดยตัวแปรทั้ง 10 สามารถนำมาพยากรณ์ความพึงพอใจการให้บริการศูนย์ยื่นวีซ่า ประเทศอิตาลี โดยปัจจัยทั้ง 10 ตัวแปร โดยผู้วิจัยทำการวิเคราะห์ความสัมพันธ์พหุคูณเป็น 0.105 หรือ 10.50% และสามารถร่วมกันพยากรณ์เท่ากับ + 0.29 ความพึงพอใจของผู้ใช้บริการศูนย์ยื่นวีซ่า VFS (ประเทศไทย) ได้ร้อยละ 5.813 และได้ค่า Significance จากผลลัพธ์อย่างมีนัยสำคัญทางสถิติที่ระดับ 0.05 จึงสรุปได้ว่าการพยากรณ์ค่าความพึงพอใจรวมมีสมการดังนี้Y=0.078 +0.141(x1) + 0.099(x2) + 0.073(x3) + (-0.131)(x4) + 0.003(x5) + (0.031)(x6) + 0.034(X7) + 0.037(X8) + 0.177(x9) + (-0.027)(x10)
DOI: 10.14457/rmutk.the.2018.12
title: การศึกษาอัตราส่วนทางการเงินที่มีผลกระทบต่อราคาหลักทรัพย์ กรณีศึกษา กลุ่มอุตสาหกรรมอสังหาริมทรัพย์และก่อสร้างในตลาดหลักทรัพย์ เอ็ม เอ ไอ

description: งานศึกษาค้นคว้าอิสระนี้มีวัตถุประสงค์เพื่อศึกษาอัตราส่วนทางการเงินที่มีผลกระทบต่อราคาหลักทรัพย์ กลุ่มอุตสาหกรรมอสังหาริมทรัพย์และก่อสร้างในตลาดหลักทรัพย์ เอ็ม เอ ไอ ซึ่งมี กลุ่มตัวอย่าง 3 บริษัท โดยศึกษาเป็นรายไตรมาส ตั้งแต่ไตรมาสที่ 1 ของปี 2557 ถึง ไตรมาสที่ 4 ของปี 2561 เป็นระยะเวลาทั้งหมด 5 ปีย้อนหลัง ใช้อัตราส่วนทางการเงินทั้งหมด 7 ตัว ได้แก่ อัตราส่วนผลตอบแทนจากสินทรัพย์ (ROA), กำไรจากการดำเนินงานก่อนหักดอกเบี้ยจ่าย ภาษีเงินได้ ค่าเสื่อมราคาและค่าใช้จ่ายล่วงหน้าตัดบัญชี (EBITDA), อัตราส่วนกำไรสุทธิ (NPM), อัตราส่วน ผลตอบแทนต่อส่วนของผู้ถือหุ้น (ROE), อัตราส่วนหนี้สินต่อส่วนของผู้ถือหุ้น (D/E), อัตราส่วนความสามารถในการชำระหนี้ (DSCR), และอัตราส่วนราคาตลาดต่อมูลค่าหุ้นทางบัญชี (P/BV) โดย วิธีทางสถิติที่ใช้ในการวิเคราะห์ คือ การวิเคราะห์สมการถดถอยพหุคูณ ที่ระดับความเชื่อมั่น 95% ผลการวิจัยสามารถสรุปได้ว่า อัตราส่วนราคาตลาดต่อมูลค่าหุ้นทางบัญชี (P/BV) มี ผลกระทบต่อราคาหลักทรัพย์ในทิศทางเดียวกันกับราคาหลักทรัพย์ กลุ่มอุตสาหกรรม อสังหาริมทรัพย์และก่อสร้างในตลาดหลักทรัพย์ เอ็ม เอ ไอ ที่ระดับความเชื่อมั่น 95% ส่วนอัตราส่วน ทางการเงินตัวอื่น ๆ มีผลกระทบกับราคาหลักทรัพย์เพียงบางหลักทรัพย์เท่านั้น
DOI: 10.14457/rmutk.the.2018.13
title: การเปรียบเทียบความคาดหวัง และความพึงพอใจของลูกค้า ต่อการใช้บริการระบบนัดหมาย บริษัท โตโยต้าชัยรัชการ จำกัด

description: งานวิจัยนี้มีวัตถุประสงค์เพื่อศึกษาเปรียบเทียบความคาดหวังและความพึงพอใจต่อการใช้บริการระบบนัดหมาย บริษัท โตโยต้า ชัยรัชการ จำกัด กลุ่มตัวอย่างที่ใช้ในการศึกษาครั้งนี้ คือ ผู้ใช้บริการระบบนัดหมาย จำนวน 400 คน เครื่องมือที่ใช้คือแบบสอบถาม วิเคราะห์ข้อมูลด้วยสถิติเชิงพรรณนา ได้แก่ ค่าความถี่ ค่าร้อยละ ค่าเฉลี่ย และค่าส่วนเบี่ยงเบนมาตรฐาน และสถิติเชิงอนุมาน ได้แก่ สถิติเปรียบเทียบ t-test, Oneway ANOVA ทดสอบค่าเฉลี่ยความแตกต่างรายคู่โดยวิธีของ LSD และเปรียบเทียบความแตกต่างระหว่างความคาดหวังและความพึงพอใจด้วยสถิติ Paired t – test ผลการวิจัยพบว่าผู้ตอบแบบสอบถามส่วนใหญ่เป็นเพศชาย สถานภาพสมรสมีบุตร มีอายุระหว่าง 36-45 ปี จบการศึกษาระดับปริญญาตรี ทำงานพนักงานบริษัทหรือลูกจ้างเอกชน และมีรายได้ส่วนตัวต่อเดือนระหว่าง 15,001–25,000 บาท โดยมีด้านที่มีความคาดหวังมากที่สุดคือ ด้านความมีอัธยาศัยไมตรี รองลงมาคือ ด้านความเป็นรูปธรรมของการบริการ ด้านความเชื่อมั่นไว้วางใจ ด้านการติดต่อสื่อสาร ส่วนด้านที่มีความคาดหวังน้อยที่สุดคือ ด้านการเข้าถึงการบริการ ส่วนด้านที่มีความพึงพอใจมากที่สุดคือ ด้านความมีอัธยาศัยไมตรี รองลงมาคือ ด้านความเชื่อมั่นไว้วางใจ ด้านความเป็นรูปธรรมของการบริการ ด้านการติดต่อสื่อสาร ส่วนด้านที่มีความคาดหวังน้อยที่สุดคือ ด้านการเข้าถึงการบริการ ผลการทดสอบสมมุติฐานพบว่า 1) เพศ อายุ ระดับการศึกษา อาชีพ สถานภาพทางครอบครัว และรายได้ส่วนตัวต่อเดือนที่แตกต่างกันมีความคาดหวังต่อคุณภาพการใช้บริการระบบนัดหมายไม่แตกต่างกัน 2) เพศ อายุ การศึกษา สถานภาพทางครอบครัว และรายได้ส่วนตัวต่อเดือนที่แตกต่างกันมีความพึงพอใจต่อคุณภาพการใช้บริการระบบนัดหมายไม่แตกต่างกัน ยกเว้น อาชีพที่แตกต่างกันมีความพึงพอใจต่อคุณภาพการใช้บริการระบบนัดหมายแตกต่างกัน และ 3) ความคาดหวังและความพึงพอใจในคุณภาพการใช้บริการระบบนัดหมายมีความแตกต่างกันในภาพรวม เมื่อพิจารณาเป็นรายด้าน พบว่า ด้านความมีอัธยาศัยไมตรี ผู้ตอบแบบสอบถามมีความคาดหวังและความพึงพอใจต่อคุณภาพการใช้บริการระบบนัดหมาย ไม่แตกต่างกัน ส่วนด้านความเชื่อมั่นไว้วางใจ ด้านความเป็นรูปธรรมของการบริการ ด้านการเข้าถึงบริการ และด้านการติดต่อสื่อสาร ผลการทดสอบพบว่าผู้ตอบแบบสอบถามมีความคาดหวังและความพึงพอใจแตกต่างกัน
DOI: 10.14457/rmutk.the.2018.14
title: ความคาดหวังและความพึงพอใจของผู้ใช้บริการธุรกรรมการเงินบนโทรศัพท์มือถือ

description: การวิจัยครั้งนี้มีวัตถุประสงค์ เพื่อศึกษาความคาดหวังและความพึงพอใจของผู้ใช้บริการ ธุรกรรมการเงินบนโทรศัพท์มือถือโดยตัวอย่างที่ใช้ในการวิจัย คือ ผู้ใช้บริการธุรกรรมการเงินบน โทรศัพท์มือถือ จำนวน 530 คน โดยใช้แบบสอบถามเป็นเครื่องมือในการเก็บรวบรวมข้อมูล สถิติเชิง พรรณนาที่ใช้ในการวิเคราะห์ข้อมูลทั่วไปประกอบด้วย ความถี่ ร้อยละ ค่าเฉลี่ย ส่วนเบี่ยงเบนมาตรฐาน ส่วนสถิติเชิงอนุมานที่ใช้ในการทดสอบสมมติฐานประกอบด้วย t-Test F-Test และ Paired-Samples t-Test ผลการวิจัยด้านความคาดหวังของผู้ใช้บริการธุรกรรมการเงินบนโทรศัพท์มือถือพบว่า เพศมีความคาดหวังที่แตกต่างกันในด้านความเชื่อมั่น ยกเว้นด้านการตอบสนองความต้องการด้าน การเข้าถึงบริการ และด้านความปลอดภัย ส่วนผู้ใช้ที่มีอายุแตกต่างกันพบว่ามีความคาดหวังแตกต่าง กันในด้านความเชื่อมั่นและด้านการเข้าถึงบริการ ยกเว้นด้านการตอบสนองความต้องการและด้าน ความปลอดภัย นอกจากนี้ ผู้ใช้ที่มีสถานภาพ ระดับการศึกษา อาชีพ รายได้เฉลี่ยต่อดือน และโมบาย แบงค์กิ้งที่ใช้ที่แตกต่างกัน มีความคาดหวังที่แตกต่างกันในทุกด้าน ส่วนผลการวิจัยด้านวามพึงพอใจ ของผู้ใช้บริการธุรกรรมการเงินโทรศัพท์มือถือพบว่า เพศมีความพึงพอใจแตกต่างกันทุกด้าน ผู้ใช้ที่มี อายุแตกต่างกันมีความพึงพอใจแตกต่างกันในด้านความเชื่อมั่นและความปลอดภัย ยกเว้นด้าน การตอบสนองความต้องการและการเข้าถึงบริการ ในส่วนของสถานภาพที่แตกต่างกัน ผู้ใช้บริการมี ความพึงพอใจแตกต่างกันในด้านความเชื่อมั่น ด้านการเข้าถึงบริการและด้านความปลอดภัย ยกเว้น ด้านการตอบสนองความต้องการ นอกจากนี้ผู้ใช้ที่มีระดับการศึกษา อาชีพ รายได้เฉลี่ยต่อเดือน และ โมบายแบงค์กิ้งที่ใช้ที่แตกต่างกันมีความพึงพอใจแตกต่างกันทุกด้าน ส่วนผลการวิจัยใน การเปรียบเทียบความคาดหวังกับความพึงพอใจ พบว่า ความคาดหวังและความพึงพอใจของ ผู้ใช้บริการมีความแตกต่างกันในด้านความเชื่อมั่น ด้านการเข้าถึงบริการ และด้านความปลอดภัยยกเว้นด้านการตอบสนองความต้องการ
DOI: 10.14457/rmutk.the.2018.15
title: ความตั้งใจเชิงพฤติกรรมในการใช้เทคโนโลยีของกลุ่ม เจเนอเรชั่นเบบี้บูมเมอร์ และ เจเนอเรชั่นเอ็กซ์

description: การศึกษาวิจัยครั้งนี้มีวัตถุประสงค์ เพื่อศึกษาเส้นทางอิทธิพลของ 1) ความคาดหวังในประสิทธิภาพ 2) ความคาดหวังในความพยายาม 3) อิทธิพลทางสังคมและทัศนคติที่มีต่อพฤติกรรมการใช้เทคโนโลยี 4) สภาพแวดล้อมที่สนับสนุน 5) เพศ อายุ ด้านประสบการณ์และความสมัครใจ ที่มีผลต่อความตั้งใจเชิงพฤติกรรมในการใช้เทคโนโลยีของกลุ่ม เจเนอเรชั่นเบบี้บูมเมอร์ และ เจเนอเรชั่นเอ็กซ์ เก็บรวบรวมข้อมูลจาก ผู้ที่เคยใช้งานเทคโนโลยีในชีวิตประจำวัน จำนวน 400 คน โดยวิธี การสุ่มตัวอย่างอย่างง่าย ใช้แบบสอบถามเป็นเครื่องมือในการวิจัย วิเคราะห์ข้อมูลด้วยสถิติ การวิเคราะห์องค์ประกอบและการวิเคราะห์เส้นทางเพื่อตรวจสอบความสอดคล้องของแบบจำลองการโครงสร้างเชิงสาเหตุของการความตั้งใจเชิงพฤติกรรมในการใช้เทคโนโลยีของกลุ่ม เจเนอเรชั่นเบบี้บูมเมอร์ และ เจเนอเรชั่นเอ็กซ์ ผลการศึกษาพบว่าปัจจัยด้านทัศนคติที่มีต่อพฤติกรรมการใช้เทคโนโลยีมีอิทธิพลทางตรงเชิงบวกโดยมีปฏิสัมพันธ์ตามเพศ อายุ ประสบการณ์และความสมัครใจในขณะที่ปัจจัยด้านความคาดหวังในประสิทธิภาพมีอิทธิพลทางตรงเชิงบวก โดยมีปฏิสัมพันธ์ตามประสบการณ์การใช้เทคโนโลยีแต่ไม่มีปฏิสัมพันธ์ตามเพศและอายุ ในขณะที่ปัจจัยด้านสภาพแวดล้อมที่สนับสนุนมีอิทธิพลทางตรงเชิงลบแต่มีปฏิสัมพันธ์ตามเพศ และอายุ ส่วนปัจจัยความคาดหวังในความพยายามและอิทธิพลทางสังคม ไม่มีอิทธิพลต่อความตั้งใจเชิงพฤติกรรมในการใช้เทคโนโลยีแต่มีปฏิสัมพันธ์ตามเพศ อายุ ความสมัครใจและประสบการณ์การใช้เทคโนโลยี ในขณะที่ความตั้งใจเชิงพฤติกรรมมีอิทธิพลทางตรงเชิงบวกต่อพฤติกรรมการใช้เทคโนโลยีของ กลุ่ม เจเนอเรชั่นเบบี้บูมเมอร์ และ เจเนอเรชั่นเอ็กซ์ อย่างมีนัยสำคัญ
DOI: 10.14457/rmutk.the.2018.16
title: บุพปัจจัยที่มีอิทธิพลการตั้งใจเลือกใช้บริการซ้ำของผู้ใช้บริการโรงพยาบาลที่จดทะเบียนกับตลาดหลักทรัพย์ในเขตกรุงเทพมหานคร

description: การศึกษาวิจัยครั้งนี้มีวัตถุประสงค์ 1) เพื่อศึกษาอิทธิพลของบุพปัจจัยที่มีผลต่อความพึงพอใจ และการตั้งใจเลือกใช้บริการซ้ำและ 2) เพื่อวิเคราะห์โครงสร้างเชิงสาเหตุของการตั้งใจเลือกใช้บริการซ้ำ โรงพยาบาลที่จดทะเบียนกับตลาดหลักทรัพย์ในเขตกรุงเทพมหานคร เก็บรวบรวมข้อมูลจากกลุ่มตัวอย่าง ที่เป็นผู้ใช้บริการโรงพยาบาลมากกว่า 1 ครั้ง จำนวน 9 แห่ง เลือกโดยวิธีสุ่มตัวอย่างแบบหลายขั้นทั้งหมด 400 ตัวอย่าง เครื่องมือในการเก็บรวบรวมข้อมูลเป็นแบบสอบถาม สถิติที่ใช้ในการวิเคราะห์ข้อมูล ได้แก่ การวิเคราะห์องค์ประกอบและการวิเคราะห์เส้นทางเพื่อตรวจสอบความสอดคล้องของแบบจำลองการโครงสร้างเชิงสาเหตุของการตั้งใจเลือกใช้บริการซ้ำของผู้ใช้บริการโรงพยาบาลที่จดทะเบียนกับตลาดหลักทรัพย์ในเขตกรุงเทพมหานคร ผลการศึกษาพบว่า โครงสร้างเชิงสาเหตุของการตั้งใจเลือกใช้บริการซ้ำประกอบด้วยตัวแปร 4 ตัว คือ คุณภาพบริการ คุณภาพบริการโลจิสติกส์ ความพึงพอใจ และการตั้งใจใช้บริการ มีความสอดคล้องกับ ข้อมูลเชิงประจักษ์ในระดับยอมรับได้โดยพิจารณาจากค่าสถิติประเมินความกลมกลืนของตัวแบบมีค่า Chi-square=100.035, Chi-square/df=1.531, df=65, p=0.003, GFI=.973,CFI=.995, RMR=.012, RMSEA =.037, MFI=.986 ผลของการวิเคราะห์พบว่า ปัจจัยที่มีอิทธิพลต่อการตั้งใจเลือกใช้บริการซ้ำ ของผู้ใช้บริการโรงพยาบาลที่จดทะเบียนกับตลาดหลักทรัพย์ในเขตกรุงเทพมหานครอย่างมีนัยสำคัญทางสถิติ ได้แก่ คุณภาพบริการโลจิสติกส์ คุณภาพบริการ และความพึงพอใจโดยที่คุณภาพบริการโลจิสติกส์ มีความสัมพันธ์เชิงบวกกับคุณภาพบริการและร่วมกันมีอิทธิพลทางอ้อมต่อการตั้งใจใช้บริการซ้ำส่งผ่าน ความพึงพอใจของผู้ใช้บริการ ซึ่งผลการวิจัยสะท้อนให้เห็นถึงการเชื่อมโยงระหว่างคุณภาพบริการโลจิสติกส์ และคุณภาพบริการโดยเฉพาะองค์ความรู้ทางด้านโลจิสติกส์ที่เป็นประโยชน์กับองค์การธุรกิจสุขภาพ มากขึ้น
DOI: 10.14457/rmutk.the.2019.6
title: ปัจจัยด้านองค์กรที่สัมพันธ์กับพฤติกรรมการสร้างนวัตกรรม ในการปฏิบัติงาน กรณีศึกษา : บริษัท ไปรษณีย์ไทย จำกัด

description: การวิจัยครั้งนี้มีวัตถุประสงค์เพื่อศึกษาระดับพฤติกรรมการสร้างนวัตกรรมในการปฏิบัติงานของพนักงาน และความสัมพันธ์ระหว่างปัจจัยด้านองค์กรและพฤติกรรมการสร้างนวัตกรรมในการปฏิบัติงานของพนักงาน บริษัท ไปรษณีย์ไทย จำกัด ผู้วิจัยใช้แบบสอบถามเป็นเครื่องมือในการเก็บรวบรวมข้อมูล โดยกลุ่มตัวอย่างที่ใช้ในการวิจัย คือ พนักงาน บริษัท ไปรษณีย์ไทย จำกัด มีผู้ตอบแบบสอบถามจำนวน 405 คน สถิติที่ใช้ในการวิเคราะห์ข้อมูล คือ ความถี่ ร้อยละ ค่าเฉลี่ย ส่วนเบี่ยงเบนมาตรฐาน ส่วนการวิเคราะห์ความสัมพันธ์ใช้การทดสอบด้วยค่าสถิติ T-test และการวิเคราะห์ความแปรปรวนทางเดียว One way Analysis of Variance โดยการทดสอบด้วยค่าสถิติ F-test และเปรียบเทียบด้วยวิธี LSD ในการวิเคราะห์หาความสัมพันธ์ระหว่างปัจจัยด้านองค์กรและพฤติกรรมการสร้างนวัตกรรมในการปฏิบัติงานด้วยค่าสหสัมพันธ์ของเพียร์สัน (Pearson product-moment correlation coefficient) ทดสอบนัยสำคัญทางสถิติ ณ ระดับ 0.05 ผลการทดสอบสมมติฐานระดับความคิดเห็นของพนักงานบริษัท ไปรษณีย์ไทย จำกัด ในปัจจัยด้านองค์กรทั้ง 3 ด้าน พบว่า ปัจจัยองค์กรด้านแรงจูงใจที่ก่อให้เกิดพฤติกรรมที่เป็นนวัตกรรมอยู่ในระดับมาก รองลงมาเป็นบรรยากาศด้านนวัตกรรมในองค์กรในระดับปานกลาง และการสนับสนุนของผู้บริหารด้านนวัตกรรม ในระดับปานกลาง ผลการทดสอบสมมติฐานระดับความคิดเห็นของพนักงานบริษัท ไปรษณีย์ไทย จำกัด กับพฤติกรรมการสร้างนวัตกรรมในการปฏิบัติงาน พบว่า พนักงาน บริษัท ไปรษณีย์ไทย จำกัด มีพฤติกรรมการสร้างนวัตกรรมในการปฏิบัติงานด้านการสร้างความคิด ด้านการทำให้ความคิดเป็นจริง และด้านการนำเสนอความคิดอยู่ในระดับมาก ผลการทดสอบสมมติฐานความสัมพันธ์ระหว่างปัจจัยด้านองค์กรและพฤติกรรมการสร้างนวัตกรรมในการปฏิบัติงาน พบว่า มีความสัมพันธ์เชิงบวกระหว่าง การสนับสนุนของผู้บริหารด้านนวัตกรรม แรงจูงใจที่ก่อให้เกิดพฤติกรรมที่เป็นนวัตกรรม และบรรยากาศด้านนวัตกรรมในองค์กร และพฤติกรรมการสร้างนวัตกรรมในการปฏิบัติงาน ที่นัยสำคัญทางสถิติที่ระดับ 0.05
DOI: 10.5281/zenodo.7641497
title: Files associated with Purification of Human beta and gamma Actin from Budding Yeast

description: Original imaging files, gels, and analyzed data associated with the paper
DOI: 10.5281/zenodo.7641496
title: Files associated with Purification of Human beta and gamma Actin from Budding Yeast

description: Original imaging files, gels, and analyzed data associated with the paper
DOI: 10.6084/m9.figshare.22098182
title: Data for the paper "The role of ocean ventilation and terrestrial outflow in the atmospheric VOC over the Chinese marginal seas"

description: Data for the paper "The role of ocean ventilation and terrestrial outflow in the atmospheric VOC over the Chinese marginal seas"
DOI: 10.15121/1908310
title: Utah FORGE Deep Wells Water and Gas Sampling with Analyses by ThermoChem (October, 2022)

description: This data includes a document that describes the effort to collect and analyze water and gas samples from deep Utah FORGE wells 16A(78)-32, 58-32, 56-32 and 78B-32 along with additional pdf files showing ThermoChem's analyses attached as an appendix.
DOI: 10.14457/rmutk.the.2019.7
title: ปัจจัยทางเศรษฐกิจที่มีผลกระทบต่อการออม ภาคครัวเรือนของประเทศไทย

description: การศึกษาในครั้งนี้มีวัตถุประสงค์เพื่อศึกษาปัจจัยทางเศรษฐกิจที่มีผลกระทบต่อการออมภาคครัวเรือนของประเทศไทย โดยการทดสอบความสัมพันธ์ของปัจจัยทางเศรษฐกิจที่มีผลกระทบ การออมภาคครัวเรือนของประเทศไทย และทดสอบความคลาดเคลื่อนของทิศทางความสัมพันธ์ระหว่างปัจจัยทางเศรษฐกิจที่มีผลกระทบต่อการออมภาคครัวเรือนของประเทศไทย ซึ่งใช้ข้อมูลทุติยภูมิเป็นรายเดือน ตั้งแต่เดือน มกราคม พ.ศ. 2557 ถึงเดือนธันวาคม พ.ศ. 2561 รวม 60 เดือน และใช้การวิเคราะห์สมการถดถอยพหุคูณ (Multiple Regressions) มาประมาณค่าสัมประสิทธิ์ของตัวแปรอิสระที่มีต่อตัวแปรตาม ด้วยวิธีกำลังสองน้อยที่สุด (Ordinary Least Squares : OLS) ซึ่งทำการศึกษาทั้งหมด 10 ปัจจัย ได้แก่ 1. ผลตอบแทนหรืออัตราดอกเบี้ย 2. ปริมาณเงินในระบบเศรษฐกิจ 3. เงินเฟ้อ 4. ประกันชีวิต 5. กองทุนสำรองเลี้ยงชีพ 6. กองทุนประกันสังคม 7. กองทุนบำเหน็จบำนาญข้าราชการ 8. กองทุนรวมหุ้นระยะยาว 9. กองทุนรวมเพื่อการเลี้ยงชีพ 10.กองทุนการออมแห่งชาติ ผลการศึกษาพบว่า ปัจจัยในแบบจำลองนี้สามารถอธิบายปัจจัยทางเศรษฐกิจที่มีผลกระทบต่อภาคครัวเรือนของประเทศไทย ได้ร้อยละ 96.9 ทั้งนี้ปัจจัยทางเศรษฐกิจที่มีผลกระทบต่อการออมภาคครัวเรือนของประเทศไทย ได้แก่ เงินเฟ้อ กองทุนรวมหุ้นระยะยาว และกองทุนการออมแห่งชาติ ส่วนปัจจัย อัตราผลตอบแทนหรืออัตราดอกเบี้ย ปริมาณเงินในระบบเศรษฐกิจ ประกันชีวิต กองทุนสำรองเลี้ยงชีพ กองทุนประกันสังคม กองทุนบำเหน็จบำนาญข้าราชการ และกองทุนรวมเพื่อการเลี้ยงชีพ ไม่มีนัยสำคัญต่อการออมภาคครัวเรือนของประเทศไทย